tartuNLP/wikipedia-smugri-20251201 huggingface dataset:
Asterix olympialaisissa (elokuva)

Asterix olympialaisissa (, ) on ranskalainen elokuva, joka on sovitettu elokuvan muotoon René Goscinnyn ja Albert Uderzon "Asterix seikkailee" -sarjakuvien pohjalta. 78 miljoonan euroa maksanut elokuva oli siihen mennessä kallein eurooppalainen elokuva.
Juoni.
Julius Caesar päättää järjestää olympialaiset, joiden voittaja saa palkinnokseen prinsessa Irinan. Umpilempix on rakastanut Irinaa pitkään, joten hän päättää osallistua olympialaisiin. Hän pyytää mukaansa Asterixin ja Obelixin, joiden avulla hän uskoo voittavansa. Kuitenkin myös Caesarin poika Brutus on rakastunut Irinaan ja yrittää saada hänet omakseen. Brutus yrittää samalla juonitella isäänsä vastaan päästäkseen itse valtaan.
Mann Lines

Mann Lines on brittiläinen merikuljetusyritys, joka liikennöi konttialuksilla ja ro-ro-aluksilla pohjoisen Keski-Euroopan ja Itämeren alueella seuraaviin satamiin: Harwich, Bremerhaven, Piitime, Vlissingen, Paldiski, Cuxhaven, Turku, Kaliningrad, Pietari, Hampuri ja Rotterdam. Turusta yritys liikennöi kerran viikossa Viroon, Englantiin ja Saksaan. Mann Lines on osa Mann Group -ryhmää. Yritys pystyy tarjoamaan kaikissa toimipaikoissa jakelu-, huolinta- ja varastointipalveluita.
Mann Lines kuljetti vuonna 2006 noin 75 000 konttia (TEU) ja noin 500 000 tonnia ro-ro-lastia.
Historia.
Mann &amp; Son (London) Limited aloitti toimintansa vuonna 1952. Vuonna 1963 aloitettiin Harwich Navyardin rakennustyöt. Argoman Ferry Service aloitti vuonna 1992 liikennöinnin Suomen, Saksan ja Britannian välisessä liikenteessä. Vuonna 1999 yritys alkoi liikennöidä myös Bremerhaveniin ja Tallinnaan. Yritys sai nykyisen nimensä vuonna 2001, kun Mann Group osti Argoman Ferry Servicen. Yritys avasi vuonna 2006 toimistot Moskovaan ja Kaliningradiin. Seuraavana vuonna toimisto avattiin myös Pietariin.
Love Songs (The Beatlesin albumi)

Love Songs on The Beatlesin kokoelma-albumi vuodelta 1977. Sillä on 25 kappaletta.
Kappaleluettelo.
Kaikki kappaleet ovat kirjoittaneet Lennon/McCartney, jollei toisin ilmoitettu.
LP 1
Puoli 2.
LP 2
Doc Rivers

Glenn Anton ”Doc” Rivers (s. 13. lokakuuta 1961 Chicago, Illinois) on yhdysvaltalainen koripalloilija ja koripallovalmentaja. Pelattuaan hopeaa voittaneessa maajoukkueessa vuoden 1982 koripallon maailmanmestaruuskilpailuissa hänet varattiin NBA:han vuonna .
Rivers valmistui Marquetten yliopistosta.
Riversin ensimmäinen ammattilaisjoukkue oli Atlanta Hawks, jossa hän pelasi vuoteen 1991. Lopetettuaan NBA-tason peliuransa myöhemmin 1990-luvulla hän siirtyi valmennustöihin.
Rivers on ollut päävalmentajana Orlando Magicissä (1999–2003), Boston Celticsissä (2004–2013) ja Los Angeles Clippersissä (2013–). Hän valmensi Celticsin NBA:n mestariksi kaudella 2007–2008. Hänet palkittiin kaudella 1999–2000.
Rivers on naimisissa ja hänellä on neljä lasta, kolme poikaa ja tytär. Myös yksi hänen lapsistaan, Austin Rivers, on pelannut NBA:ssa.
Canary Wharfin asema

Canary Wharf on Docklands Light Railwayn asema Canary Wharfin liikekeskuksessa Lontoon Tower Hamletsin kaupunginosassa. Se sijaitsee aivan One Canada Squaren ja kauppakeskuksen vieressä. Asemalla on kuusi laituria ja kolme raidetta; jokaisen raiteen molemmilla puolella on laituri pysähdysten nopeuttamista varten. Asemalla pysähtyvät linjan Bankista ja Stratfordista Lewishamiin menevät junat. 
Canary Wharfin asema on Heron Quaysin ja West India Quayn asemien välissä, joihin molempiin on matkaa vain noin 200 metriä. Lontoon metrokartassa DLR:n asema on merkitty vaihtoasemaksi metron Jubilee-linjan kanssa, vaikka sen asema sijaitsee hieman lähempänä Heron Quaysia. 
Canary Wharfin asema oli alkuperäisissä Docklands Light Railwayn suunnitemissa, mutta se ei ollut vielä järjestelmän avautuessa elokuussa 1987 valmis. Siitä suunniteltiin samanlaista pientä, kaksiraiteista asemaa, kuin Heron Quays. Myöhemmin selvisi kuitenkin, että siitä tulisi liian pieni kapasiteetiltaan kasvavaa liikekeskusta varten, joten se päästiin avaamaan vasta marraskuussa 1991.
The Beatles Collection

The Beatles Collection on The Beatlesin kokoelma-albumi vuodelta 1978. Se sisältää yhtyeen kaikki Britanniassa julkaistut albumit vinyylimuodossa.
Kappalelista.
Albumi kattaa jokaisen kappaleen alla olevilta albumeilta:
Harry Gallatin

Harry Junior Gallatin (26. huhtikuuta 1927 Roxana, Illinois – 7. lokakuuta 2015 Edwardsville, Illinois) oli yhdysvaltalainen koripalloilija ja koripallovalmentaja. Hänet on nimetty Basketball Hall of Fameen.
Ura.
High school- ja yliopisto-opintojensa jälkeen Gallatin varattiin NBA:han. Gallatinin ammattilaisjoukkueena oli enimmän aikaa New York Knicks, jossa hän pelasi vuosina 1948–1957. Sen jälkeen hän vietti yhden kauden Detroit Pistonsissa. Gallatin pelasi vuosina 1951–1957 eli seitsemän kertaa peräkkäin ssa. Kaudella 1953–1954 Gallatin voitti NBA:n levypallokuninkuuden, ja hänet nimettiin sarjan ykköstähdistöön. Seuraavalla kaudella hänet nimettiin kakkostähdistöön.
NBA-pelaajauransa lopettamisen jälkeen Gallatin siirtyi valmennustöihin; hän oli muun muassa St. Louis Hawksin päävalmentajana vuosina 1962–1964 ja tuli ensimmäisen kautensa jälkeen valituksi ksi. Hänet nimettiin Basketball Hall of Fameen vuonna 1991.
Sakaguchi

Sakaguchi on muun muassa seuraavien henkilöiden sukunimi:
Dolph Schayes

Adolph ”Dolph” Schayes (19. toukokuuta 1928 New York, New York – 10. joulukuuta 2015) oli yhdysvaltalainen koripalloilija ja koripallovalmentaja. Hän oli 12-kertainen tähdistöottelupelaaja, kuusinkertainen ja vuoden 1955 NBA-mestaruusjoukkue Syracuse Nationalsin jäsen. Schayes teki BAA:ssa/NBA:ssa yli 18 000 pistettä ja otti yli 11 000 levypalloa.
Schayes lopetti NBA-pelaajauransa vuonna 1964. Hänet nimitettiin vuonna 1996 yhdeksi . Hän on lisäksi kuulunut Basketball Hall of Fameen vuodesta 1973.
Schayes toimi Philadelphia 76ersin (1963–1966) sekä Los Angeles Clippersin (1970–1972) päävalmentajana, ja hänet valittiin NBA:n vuonna 1966. Myös hänen pojastaan, Dannysta, tuli koripallotähti.
Schayes kuoli puoli vuotta aikaisemmin havaittuun syöpään 87-vuotiaana 10. joulukuuta 2015. 76ers jäädytti hänen pelinumeronsa (4) maaliskuussa 2016.
Seppo Alajoki

Seppo Rainer ”Kala” Alajoki on tamperelainen kitaristi ja säveltäjä sekä sessiomuusikko. Muusikkona hän on rock/blues-vaikutteisen musiikkitaustan omaava manserock-kitaristi.
Hän aloitti muusikon uransa 1960-luvulla Matthews-yhtyeessä, joka tuli tutuksi erityisesti "Hair"-musikaalin yhtyeenä. Matthewsin jälkeen hän soitti Tapani Kansan ja Katri Helenan yhteiskiertueella. Tämän jälkeen hän oli vuoden Dannyn taustakokoonpanossa ja liittyi sitten Alwari Tuohitorveen vuonna 1972. Alwari Tuohitorvessa hän sävelsi muun muassa ”Älä iske Tuijaa” -kappaleen.
Alwari Tuohitorven jälkeen Alajoki soitti useiden artistien taustakokoonpanoissa ja levytyksissä. Näitä ovat olleet muun muassa Jamppa Tuominen, Topi Sorsakoski vuoteen 2008 saakka ja Mikko Alatalo. Hän soittaa soolo-osuuden Alatalon balladissa ”Ihmisen ikävä toisen luo”. Toisen version on soittanut Tapio Manninen. Sorsakosken kokoonpanon jälkeen hän oli viisi vuotta Tampereen Teatterin musikaalituotannoissa. 1980-luvulla hän teki runsaasti studiotöitä ja uralla studiotöistä kertyi 1 200 raitaa.
Alajoki on vetäytynyt eläkkeelle aktiivimuusikkona, mutta on soittanut tamperelaisessa hyväntekeväisyyskokoonpanossa Tani Tamminen Big Band.
Ryydimpää tavaraa

Ryydimpää tavaraa on laulajakaksikko Bat &amp; Ryydin vuonna 2002 julkaistu kokoelmalevy. Kokoelmalevyllä on lähes sama sisältö kuin vuonna 1998 julkaistulla "Ryydimaa"-albumilla, mutta poikkeuksen tekee että levyllä on kappaleita "Niin kallis on maa..." -albumilta, mutta se ei sisällä "Ryydimaa"-albumilla olevia "Ykän kone" sekä "Ehtaa tavaraa" -kappaleita.
Gilbertinpäästäiskenguru

Gilbertinpäästäiskenguru ("Potorous gilbertii") on äärimmäisen uhanalainen rottakengurulaji. Se elää Länsi-Australian lounaisosassa. Lajin oletettiin kuolleen sukupuuttoon, kunnes se nähtiin vuonna 1994 uudelleen 120 vuoden tauon jälkeen. Sitä uhkaavat alueelle muualta tuodut petoeläimet. Siksi muutamia yksilöitä on siirretty turvaan saarelle, jossa ne voivat lisääntyä pedoilta suojassa.
Gilbertinpäästäiskenguru kasvaa noin puolimetriseksi, mihin sisältyy 15-senttinen häntä. Sillä on lyhyt, silkkinen, harmaanruskea turkki. Vatsapuoli on harmaanvalkea. Kuono on pitkulainen ja antaa lajille päästäistä muistuttavan ulkonäön.
M/S Duncan Island

M/S Duncan Island () on tanskalaisen Difko LXXXIV K/S:n omistama kylmäkonttialus. Laiva on rakennettu vuonna 1993 Danyard A/S:n telakalla Frederikshavnissa Tanskassa. "Duncan Island" on rekisteröity Bahaman lipun alle ja sen kotisatama on maan pääkaupunki Nassau. Nykyisin aluksella liikennöi yhdysvaltalainen Ecuadorian Line.
Käyttöhistoria.
Vuonna 1993 alus valmistui tanskalaiselta Danyard A/S:n telakalta.
Iltapäivällä 6. marraskuuta 2007 alus oli huonossa säässä matkalla Alankomaille kuuluvan Terschellingin saaren edustalla Pohjanmerellä. Alukselta putosi yhdeksän banaania sisältänyttä konttia mereen. Tuhannet raa'at banaanit huuhtoutuivat myöhemmin Terschellingin rantaan.
Minka Kuustonen

Minka-Maaria Kuustonen (s. 24. elokuuta 1985 Helsinki) on suomalainen näyttelijä. Hän on näytellyt teatterissa, elo­kuvissa sekä televisio­sarjoissa. Kuustonen opiskeli Tampereen yli­opiston näyttelijän­työn laitoksella, josta hän valmistui teatteri­taiteen maisteriksi keväällä 2011.
Ura.
Kuustonen on helsinkiläinen freelance­näyttelijä ja näyttelee Suomen Kansallis­teatterissa.
Kuustonen näytteli yhden kolmesta pää­osa­roolista 1. elo­kuuta 2014 ensi-iltaan tulleessa Inari Niemen ohjaamassa elo­kuvassa "Kesäkaverit", jossa hänen iso­siskonsa näytteli toista pää­osa­roolia. Minka on esiintynyt sarjoissa "Sata lasissa" ja "Kansan mies". Vuonna 2014 hänet nähtiin muun muassa sarjoissa "Raja", "Nymfit", "Klikkaa mua" ja "Tellus". Alku­vuonna 2017 Kuustonen oli näyttelijänä MTV3:n viihde­ohjelmassa "Putous".
Kuustosen kirjoittama ja Reetta Niemensivun kuvittama lastenkirja "Oili Pupunen ja suuri rihmastonmuutos" ilmestyi 2025 Tammen kustantamana.
Yksityiselämä.
Kuustosen isä on muusikko Mikko Kuustonen ja iso­sisko näyttelijä Iina Kuustonen sekä serkku koomikko Sami Hedberg. Hänen entinen avo­puolisonsa oli näyttelijä Aku Sipola. Kuustosella ja Sipolalla on helmi­kuussa 2018 syntynyt poika.
Marras­kuussa 2010 Kuustonen joutui pakenemaan asunnostaan kerros­talon ullakolta tulipaloa, joka syttyi saman talon ala­kerrassa sijainneessa ravintolassa Tampereen keskustassa. Palossa sai surmansa kolme ja loukkaantui neljä ihmistä. Kuustosen asunto kärsi savu­vahinkoja osana pizzeria Julietin tuhopolttoa, jossa kuoli kolme ihmistä.
Legio X Fretensis

Legio X Fretensis oli roomalainen legioona. Octavianus perusti sen vuosina 41-40 eaa. riehuneen sisällissodan takia. Legioonan tunnukset olivat härkä, laiva, roomalaisten meren jumala Neptunus ja villikarju. 
Vuonna 36 eaa. legioona taisteli voittoisasti Sextus Pompeiusta vastaan Nauluchusin taistelussa ja vuonna 31 eaa. Aktionin taistelussa Marcus Antoniusta vastaan Octavianuksen puolella. 
20 eaa. legioona oli Juudean provinssissa, josta se myöhemmin siirrettiin Syyriaan.
Vuonna 58 Fretensis otti osaa Parthian sotaan komentajanaan Gnaeus Domitius Corbulo ja ensimmäisessä juutalaissodassa 66-73 se taisteli juutalaiskapinallisia vastaan ja osallistui muun muassa Jerusalemin piiritykseen ja Masadan vuorilinnoituksen valtaamiseen. Legioona taisteli myös Toisessa juutalaissodassa vuosina 132-135.
Legioona katoaa lähteistä vuonna 410.
Alex Hannum

Alexander Murray "Alex" Hannum (19. heinäkuuta 1923 – 18. tammikuuta 2002) oli yhdysvaltalainen koripalloilija ja koripallovalmentaja. Hän syntyi Los Angelesissa ja opiskeli Hamilton High Schoolissa sekä Etelä-Kalifornian yliopistossa.
Hannum pelasi ammattilaistasolla vuosina 1949–1957 ja toimi sen jälkeen useiden joukkueiden, kuten St. Louis Hawksin ja Philadelphia 76ersin, päävalmentajana.
Vuodesta 1998 Hall of Fameen kuulunut Hannum oli 2,01 metriä pitkä. Hän kuoli 78-vuotiaana San Diegossa, synnyinosavaltiossaan Kaliforniassa.
Lotus 99T

Lotus 99T on Gerard Ducarougen ja Martin Ogilvien suunnittelema Formula 1 -auto, jota Camel Team Lotus Honda -talli käytti kaudella . Voimanlähteenä autossa oli Hondan valmistama 1,5-litrainen kuusisylinterinen V-turbomoottori. Autoa kilpailuissa ajoivat japanilainen Satoru Nakajima ja brasilialainen Ayrton Senna.
99T erosi edellisistä tallin autoista merkittävästi. Ulkonäkö muuttui täysin, kun Camel-tupakkayhtiöstä tuli tallin pääsponsori. Vanha musta-kultainen väritys vaihtui kelta-siniseksi. Teknisellä puolella suurin muutos oli aktiivijousitukseen siirtyminen ja moottoreiden vaihto Renault'sta Hondaan.
Saavutukset.
Senna voitti autolla kaksi peräkkäistä kilpailua, Monacon- ja Itä-Yhdysvaltain GP:n. Toiseksi hän ylsi neljästi: San Marinon-, Unkarin-, Italian- ja Japanin GP:ssa. Lisäksi hän ajoi kolmanneksi Britannian- ja Saksan GP:ssa.
Paalupaikalta Senna starttasi kilpailuun yhden kerran, San Marinon GP:ssa. Hän ajoi kilpailun nopeimman kierroksen Monacon-, Itä-Yhdysvaltain- ja Italian GP:ssa.
Valmistajien MM-sarjassa Lotus sijoittui kolmanneksi 64 pisteen turvin. Senna saalisti kauden aikana 57 pistettä ja saavutti kuljettajien MM-sarjan kolmannen sijan. Nakajima puolestaan onnistui keräämään ainoastaan seitsemän pistettä.
Peter Rosegger

Peter (Petri) Kettenfeier Rosegger(31. heinäkuuta 1843 Alpl, Steiermark – 26. kesäkuuta 1918 Krieglach) oli itävaltalainen kirjailija. Alkuperäisen nimensä Roßegger hän muutti Roseggeriksi julkaistuaan ensimmäiset työnsä ja huomattuaan, että samalla seudulla asuu viisi samannimistä miestä, joista kukaan ei ollut hänelle sukua.
Peter Rosegger syntyi metsänhoitaja Lorenz Roßeggerin ja tämän vaimon Marian pojaksi. Koska Alplissa ei ollut oppivelvollisuutta, monet, kuten myös Roseggerin isä, olivat lukutaidottomia. Niinpä hän oppi paljon äidiltään, joka oli saanut oppia paikkakunnalla opettaja toimineelta isoisältään. Rosegger sai vain vähän kouluopetusta. Vanhemmat toivoivat pojastaan pappia, mutta koulutus olisi tullut liian kalliiksi. Koska Rosegger oli ruumiiltaan liian heikko maanviljelijäksi, hän aloitti 17-vuotiaana opinnot Sankt Kathrein am Hauensteinissa. Hänen tulonsa olivat pienet, ja hän sai elantonsa myymällä kirjoja, enimmäkseen kylätarinoita, ovelta ovelle. Näin hän tutustui erilaisiin ihmisiin ja alkoi pian itsekin kirjoittaa.
Rosegger oli harras katolilainen ja noudatti aina uskollisesti opinkappaleita, sulkematta kuitenkaan silmiään katolisen kirkon epäkohdilta. Hän oli kaksi kertaa naimisissa, ensin Anna Pichlerin kanssa vuodesta 1873 vuoteen 1875, jolloin vaimo kuoli vähän toisen lapsen syntymän jälkeen. Vuonna 1879 Rosegger avioitui toisen vaimonsa Anna Knaurin kanssa, ja heille syntyi kolme lasta.
Rosegger oli vuosina 1911, 1913 ja 1918 ehdolla Nobel-palkinnon saajaksi. Hän oli tuottelias kirjoittaja ja aikansa luetuimpia kirjailijoita.
Peter Rosegger kuoli 26. kesäkuuta 1918 Krieglachissa 74-vuotiaana. Hänen hautakivensä on Krieglachin hautausmaalla. Hän itse halusi ”yksinkertaisimman haudan, kuten jokaisella alplilaisella maanviljelijällä, sillä siinä on jo aivan tarpeeksi, jos joku 50 vuoden päästä tietää kuka Rosegger oli.”
Roseggerin syntymätalo, koulu Alplissa, kuten myös asuin- ja kuolintalo Krieglachissa toimivat nykyään museoina.
Rosegger kirjoitti esikoisrunonsa "Zither und Hackbrett" (1869) Steiermarkin murteella ja kirjoitti murteella myös kertomuksen "Tannenharz und Fichtennadeln" (1870). Hän perusti 1876 kuukausilehden "Heimgarten", jossa hän julkaisi tuotantoaan. Hän kuvaa teoksissaan kotiseutunsa Steiermarkin luontoa ja kansaa tunteikkaasti, mutta hän hallitsee aiheensa myös taiteellisesti. Häntä pidetään yhtenä ensimmäisistä saksankielisistä kansankuvaajista, missä hän muistuttaa Berthold Auerbachia. 
Teokset.
Alkuperäisteokset.
Runoja:
Romaaneja: 
Kertomuksia:
Omaelämäkertoja:
Loru

Loru on luettava tai laulettava nokkelasanainen hokema. Lorut ovat usein lastenloruja ja liittyvät lasten leikkeihin tai peleihin. Lorulle on ominaista helposti tarttuva nopea rytmi, ja siinä on usein alkusoinnullisuutta. Loru voi olla esimerkiksi kysymys- ja vastausketju, kuten itäsuomalaisessa traditiossa.
Lorut opettavat lapsille sanastoa ja laskutaitoa. Moniin loruihin liittyy myös tansseja, liikkeitä ja leikkejä. 
Vanhimpia suomalaisia lastenloruja ovat Kantelettaren lastenlorut. Eri maissa tunnetuimpia lastenlorujen kokoelmia ovat olleet monet Hanhiemon nimen alla kulkevat kirjat.
Tunnetuimpia suomalaisia loruja ovat esimerkiksi ”Oli ennen onnimanni” ja ”Entten tentten teelikamentten”. Suomenkielisiä lastenlorujen tekijöitä ovat muun muassa Kirsi Kunnas, Marjatta Kurenniemi, Kaarina Helakisa ja Eppu Nuotio.
Englantilaisen Agatha Christien dekkari "Eikä yksikään pelastunut" perustuu tunnettuun anglosaksiseen lastenloruun. Loruja on hyödynnetty myös nonsenserunoudessa.
Red Auerbach

Arnold Jacob ”Red” Auerbach (20. syyskuuta 1917 – 28. lokakuuta 2006) oli yhdysvaltalainen koripallovalmentaja. Hän oli alansa maineikkaimpia nimiä ja pääsi Basketball Hall of Fameen jo vuonna 1969.
Auerbach syntyi New Yorkin Brooklynissä. Hänen isänsä oli venäjänjuutalainen maahanmuuttaja Hyman ja äitinsä amerikkalainen Marie o.s. Thompson. 
Auerbach oli alun perin pelaaja mutta ei yltänyt toivotunlaiseen menestykseen ja aloitti valmennustyön ammatikseen vuonna 1941. Hän liittyi myöhemmin toisen maailmansodan aikana Yhdysvaltain laivastoon, mikä ei mainittavammin haitannut hänen uraansa; hän pääsi 1950-luvun alussa Boston Celticsin päävalmentajaksi. Hän voitti Celticsin päävalmentajana yhdeksän mestaruutta vuosina 1957 ja 1959−1966.
Valmennustyöt jo lopetettuaan Auerbach toimi yhä joukkueensa puheen- ja varapuheenjohtajana. Hän julkaisi uransa aikana seitsemän kirjaa. Kuoleman 89-vuotiaana Washington DC:ssä aiheutti sydänkohtaus.
Federation of American Scientists

Federation of American Scientists (FAS) on Manhattan-projektissa ensimmäistä ydinasetta kehittäneiden tiedemiesten vuonna 1945 perustama järjestö. 
FAS perustettiin, koska tiedemiehet kokivat eettiseksi velvollisuudekseen vaikuttaa tietämyksellään ja kokemuksellaan Yhdysvaltojen tärkeisiin kansallisiin ratkaisuihin, erityisesti ydinaseita koskevissa asioissa.
Vuonna 1946, FAS julkaisi esseekokoelman "One world or none". Kirjassa tiedemiehet, mm. Niels Bohr, Albert Einstein ja Robert Oppenheimer, varoittavat ydinaseiden vaarallisuudesta.
Nykyisin FAS:in organisaatiossa on mukana 68 Nobel-palkittua tiedemiestä. FAS:in toiminta-alueita ovat nykyisin myös mm. tavanomaisten aseiden rajoittaminen, joukkotuhoaseiden leviämisen estäminen ja terveyteen liittyvä informaatioteknologia.
Gene Shue

Eugene William "Gene" Shue (18. joulukuuta 1931 – 3. huhtikuuta 2022) oli yhdysvaltalainen koripalloilija ja koripallovalmentaja. Hän syntyi Baltimoressa, Marylandissa, ja aloitti ammattilaisuransa pelaajana vuonna 1954.
Philadelphia Warriors oli varannut Shuen vuoden 1954 varaustilaisuudessa. Hän pelasi Warriorsissa vain kuusi ottelua, ja hänet kaupattiin kesken ensimmäisen ammattilaiskauden New York Knicksiin. Shue edusti Knicksiä kahden kauden ajan, kunnes hänet myytiin 1956 Fort Wayne Pistonsiin. Kausi 1956–1957 oli Pistonsin viimeinen Fort Waynessä. Tuon jälkeen seura muutti Detroitiin. Shue oli Detroit Pistonsissa viisi kertaa mukana ssa. Pistonsissa hän pelasi vuoteen 1962. Hän pelasi ammattilaisena vuoteen 1964 asti, ja hän edusti kahden viimeisen kauden aikana Knicksiä ja Baltimore Bulletsia.
Kymmenen vuotta ammattilaisjoukkueissa pelattuaan Shue aloitti pitkän valmennusrupeamansa; hän toimi NBA-joukkueiden päävalmentajana kaikkiaan 23 vuoden ajan, ja hänet valittiin kahdesti ksi (kaudet 1968–1969 ja 1981–1982).
Dick Motta

John Richard ”Dick” Motta (s. 3. syyskuuta 1931 Midvale, Utah) on yhdysvaltalainen koripallovalmentaja. Hän aloitti valmentajantyönsä utahilaisessa Weber State Universityssä.
Motta eteni NBA-valmentajaksi vuonna 1968, jolloin hänestä tuli Chicago Bullsin päävalmentaja vuoteen 1976 asti. Myöhemmät hänen valmentamansa joukkueet olivat Washington Bullets (1976–1980), Dallas Mavericks (1980–1987, 1994–1996), Sacramento Kings (1990–1991) ja Denver Nuggets (1996–1997).
Motta nimitettiin kaudella 1970–1971 ksi. Hän voitti Bulletsissa NBA:n mestaruuden vuonna 1978.
Manto

Manto () oli kreikkalaisessa mytologiassa usean eri naishahmon nimi. Nimen alkuperä on kreikan sanassa "mantis", ”tietäjä, profeetta”.
Teiresiaan tytär.
Manto oli Teiresiaan, kuuluisan tietäjän, tytär ja Mopsoksen äiti. Epigonien valloitettua Theban, Manto tuotiin sotasaaliina Delfoihin; epigonit olivat luvanneet Apollonille antavansa tälle parhaan osan saaliista, jos kaupungin valtaus onnistuisi. Täällä Mantosta tuli Pythia, Apollonin oraakkeli, ja Apollon lähetti hänet sieltä Vähään-Aasiaan, jossa hän Kolofonissa tapasi Apollonin oraakkelin Klaroksesta, Rhakioksen. Manto meni tämän kanssa naimisiin ja synnytti tälle pojan, Mopsoksen, josta myös tuli kuuluisa tietäjä. Tosin Apollodoros mainitsee Mopsoksen syntyneen Manton syhteesta Apollonin kanssa.
Euripides kertoo, että Manto olisi nainut Alkmaionin sen jälkeen, kun tämä oli tullut hulluksi murhattuaan äitinsä. Tämän kanssa hän sai kaksi lasta, Amfilokhoksen ja Teisifonen.
Roomalaisen mytologian mukaan Manto lähti Italiaan, jossa hän synnytti Tiberinukselle, Tiberin jokijumalalle, Ognuksen, joka perusti Mantovan kaupungin ja nimesi sen äitinsä mukaan.
Herakleen tytär.
Manto oli myöhemmissä myyteissä myös Herakleen tytär. Näiden mukaan Mantova nimettiin hänen mukaansa.
Polyidoksen tytär.
Manto oli Polyidoksen tytär, joka tuli Megaraan sisarensa Astykratean kanssa puhdistamaan Alkathoosta poikansa murhasta.
Melampuksen tytär.
Manto oli Melampuksen ja Ifianeiran tytär.
Yamato (valtio)

Yamato oli valtio Japanin keskiosassa, Honshun saaren lounaiskolkassa samannimisellä niemellä. 300-luvun puolivälissä siellä nousi uusi kulttuuri, joka erottui saaren eteläosassa Naran ja Osakan tienoilla vallinneesta Yayoi-kulttuurista. Yamatolaiset rakensivat jättiläismäisiä hautakumpuja, joita kutsuttiin kofuneiksi. Samantyyppisiä kumpuja on Koreassa, joten jotkut tutkijat ovat arvelleet, että Yamaton hallitsijasuku olisi voinut olla korealaista alkuperää. Kahdensadan vuoden ajan hautoihin laitettiin samanlaisia esineitä kuin Yayoi-hautoihin: jalokiviä ja peilejä, mutta 500-luvulta alkaen kummuista löytyy aseita. Hautalöytöjen muutos viittaa kulttuurivaikutteisiin muualta.
Yamaton alue on Japanin viljavinta seutua. Yamaton kuninkaat sijoittivat pääkaupunkinsa Naniwaan (nykyiseen Osakaan) ja nauttivat seudun rikkauksista. Hovin rakenne ja arvonimet olivat korealaista alkuperää. Ylhäisimpään aateliin pääsivät ne, jotka osoittivat urheutensa taistelussa ja valmiutensa sotia kuninkaan puolesta. Tämä sotilasluokan ylemmyys jatkui japanilaisessa kulttuurissa vuosisatojen ajan. 
Samaan aikaan Koreassa elettiin Kolmen kuningaskunnan aikaa: niistä lounaisin, Baekje liittoutui Yamaton kanssa. Tämän liiton kautta Japaniin virtasi kiinalaisia vaikutteita: käsityöläisiä tuli hoviin, ja kirjoitusjärjestelmä otettiin käyttöön. Vuonna 513 korealaiset lähettivät kungfutselaisen opettajan Yamaton hoviin. Vuonna 552 he lähettivät Buddhan kuvan ja buddhalaisia opettajia. 
Valtio on antanut nimensä Yamato-kaudelle Japanin historiassa, joka koostuu Kofun- ja Asuka-kausista.
David Franklin

David Franklin (s. 7. toukokuuta 1962 Fremantle, Länsi-Australia) on australialainen näyttelijä, joka tuli tunnetuksi televisiosarjasta "Farscape".
Ura.
Franklinin näyttelijän ura alkoi 1970-luvulla, jonka jälkeen hän on esiintynyt enimmäkseen televisiosarjoissa. Franklin muun muassa esitti Brutusta "Xena"-televisiosarjassa, ja Andrew Rhynea "Tunteita ja tuoksuja" -sarjassa. Vuonna 2007 hän teki ensimmäisen ääniroolinsa elokuvassa .
Tomáš Verner

Tomáš Verner (s. 3. kesäkuuta 1986 Písek, Tšekkoslovakia) on tšekkiläinen taitoluistelija ja Euroopan mestari. Hän aloitti urheiluharrastuksensa viisivuotiaana.
Verner voitti taitoluistelun Euroopan-mestaruuden vuonna 2008 Zagrebissa (232,67 pistettä). Lisäksi Verner on saavuttanut EM-kisoista hopeaa vuonna 2007 ja pronssia vuonna 2011. Vuonna 2007 Tokion maailmanmestaruuskilpailuissa hän saavutti 4. sijan ja Ruotsin MM-kilpailuissa 2008 hän sijoittui heikon vapaaohjelman jälkeen 15:nneksi oltuaan lyhytohjelman jälkeen neljännellä sijalla.
Vernerin valmentajina toimivat Vlasta Kopřivová ja Michael Huth. Hänen koreografinsa ovat Rostislav Sinitsyn ja Lori Nichol. Verner harjoittelee suurimman osan kautta Saksan Oberstdorfissa. Hän harjoittelee yhdessä italialaisen Carolina Kostnerin kanssa.
Vuonna 2008 Verner oli Grand Prix- finaalissa neljäs.
FLSmidth

FLSmidth &amp; Co. A/S on tanskalainen, vuonna 1882 perustettu muun muassa sementti- ja mineraaliteollisuuden koneita ja -tehtaita valmistava, rakentava ja suunnitteleva yritys.
1900-luvulla yhtiö toimitti lukuisia sementtiuuneja muun muassa Paraisten Kalkkivuori Oy:lle sekä Lohjan Kalkkitehdas Oy:n Virkkalan sementtitehtaalle. Suomessa FLSmidth omistaa tytäryhtiönsä Cembrit Holdingin kautta Cembrit Oy:n.
Blagoveštšensk

Blagoveštšensk (, ) on rajakaupunki ja Amurin alueen hallintokeskus Venäjän kaukoidässä. Kaupungin asukasluku oli vuoden 2010 väestönlaskennassa 214 390. Kaupunki tunnetaan myös nimillä Hailanpao (海兰泡) tai Bushi (布市).
Kaupunki sijaitsee Amurin ja sen sivujoki Zejan liittymäkohdassa, noin 110 km sivussa Siperian radasta, josta johtaa kaupunkiin sivuraide. Kaupunkia vastapäätä Amurin vastarannalla sijaitsee kiinalainen Heihen (黑河) kaupunki.
Kaupungissa on valtion pedaginen instituutti ja Amurin valtionyliopisto.
Historiaa ja nykypäivää.
Kaupunki perustettiin linnoitukseksi vuonna 1856 nimellä Ust-Zeja ja sai nykynimensä kaksi vuotta myöhemmin ilmestyspäivän kirkon mukaan (). Alue on kuulunut Venäjään vuosien 1858 ja 1860 sopimuksista lähtien. Zejajoen itäpuolelle, Amurin pohjoisrannalle jäi mantsujen ja han-kiinalaisten asuttama alue, joka Kiinassa on tunnettu nimellä "64 kylää".
Kaupunki kasvoi 1900-luvun kultaryntäyksen vuoksi. Kiinalaiset kapinalliset tulittivat kaupunkia kaksi viikkoa tykein heinäkuussa 1900 bokserikapinan aikana, jolloin Amurin kuvernööri Konstantin Gribski määräsi kiinalaiset karkotettavaksi, jonka jälkeen kasakat ajoivat kaupungin kiinalaiset asukkaat jokeen.
Kulttuurivallankumouksen aikana kaupunkiin lähetettiin kovaäänisillä vuorokauden ympäri maolaista propagandaa Kiinasta.
Nykyisin Blagoveštšensk ja Heihe muodostavat keskenään ilman viisumia toimivan vapaakauppavyöhykkeen. Passintarkastusjärjestelmä on sähköistetty.
Vuonna 2016 aloitettiin yli kilometrin pituisen sillan rakentaminen Amurin yli yhteistyössä kiinalaisten kanssa. Silta yhdistää Blagoveštšenskin ja Kiinan puoleisen Heihen ja helpottaa sekä rahti- että matkustajaliikennettä maiden välillä. Silta valmistui marraskuussa 2019, mutta koronavirusrajoitusten johdosta säännöllinen liikenne alkoi vasta 10.6.2022. Alussa siltaa käytetään vain rahtiliikenteeseen.
Khristodoulos

Khristodoulos ("Christódoulos", , synt. "Chrístos Paraskevaḯdis", Χρήστος Παρασκευαΐδης, 17. tammikuuta 1939 – 28. tammikuuta 2008) oli Ateenan ja koko Kreikan arkkipiispa ja Kreikan ortodoksisen kirkon priimas vuodesta 1998.
Paraskevaḯdis syntyi Xánthissa Pohjois-Kreikassa. Hän opiskeli aluksi lakia, mutta valmistuttuaan lähti opiskelemaan teologiaa ja hänestä tuli pappi 1965. Hän toimi Palaió Fáliron pappina 1965–1974 ja samaan aikaan Pyhän synodin pääsihteerinä. Vuonna 1974 hänet valittiin Dimitriádan piispaksi Vóloksessa ja 1998 Ateenan arkkipiispaksi arkkipiispa Serafimin seuraajaksi.
Khristodoulos oli karismaattinen ja suosittu, mutta myös kiistelty kirkon johtaja. Hän käytti internetiä, otti käyttöön viittomakieliset jumalanpalvelukset ja suunnitteli uskonnollista televisioasemaa. Hän oli myös konservatiivinen nationalisti ja puuttui usein politiikkaan. Hän vastusti erityisesti Turkkia ja kutsui turkkilaisia itäisiksi barbaareiksi. Vuonna 1998 hän sanoi eurooppalaisten vielä asuneen puissa kun Kreikassa rakennettiin sivilisaatiota. Vuonna 1999 hän vastusti Naton Jugoslavian pommituksia ja järjesti apua ortodoksiselle Serbialle. Vuonna 2001 hän sanoi syyskuun yhdennentoista päivän iskujen vuonna 2001 johtuneen suurvaltojen epäoikeudenmukaisuuden aiheuttamasta epätoivosta. Hän johti myös protestimarssia Kreikan Big Brother -televisio-ohjelmaa vastaan 2002. 
Hänen tärkein toimensa oli välien lähentäminen katoliseen kirkkoon. Paavi Johannes Paavali II vieraili Ateenassa 2001 ensimmäisenä paavina 1300 vuoteen, ja Khristodoulos vieraili 2007 Vatikaanissa huolimatta oman kirkkonsa eräiden tahojen vastustuksesta.
Khristodoulos kuoli kotonaan Ateenassa taisteltuaan seitsemän kuukautta syöpää vastaan.
Privatbanken i Helsingfors

Privatbanken i Helsingfors (toisinaan mainittu nimellä Suomen Yksityispankki Helsingissä) oli suomalainen vuosina 1896–1922 toiminut liikepankki. 
Privatbankenin edeltäjä oli 1889 perustettu Helsingin Kansanpankki ("Helsingfors Folkbank A.B"), joka oli perustettu palvelemaan työväkeä. Privatbankenia perustettaessa Kansanpankki sulautettiin siihen. Privatbankenin oma liiketoiminta suuntautui kuitenkin pian Helsingin ruotsinkieliseen ylempään keskiluokkaan. 
Privatbanken oli aktiivinen arvopapereiden parissa. Se perusti ensimmäisenä pankkina oman notariaattiosaston vuonna 1901 ja liittyi Helsingin pörssiin vuonna 1912 heti sen perustamisvaiheessa. Pankin osakkeella käytiin pörssikauppaa.
Privatbanken joutui 1920-luvun alussa vaikeuksiin kärsimiensä valuuttatappioiden takia. Pankki oli ottanut Ruotsin kruunun määräisen valuuttalainan. Markan heikentyminen aiheutti sen, että pankin varat eivät riittäneet jättimäiseksi kasvaneeseen kruunuluottoon. Privatbanken fuusioitiin 1922 Pohjoismaiden Yhdyspankkiin. Pankin osakkeenomistajat menettivät sijoituksensa, mutta tallettajat säilyttivät varansa.
Pankkisali.
Privatbankenilla oli vain yksi Helsingissä sijainnut konttori Unioninkadun ja Pohjoisesplanadin kulmassa Uschakoffin talossa, jonka se oli ostanut 1896. Uschakoffin talon sisäpihalle rakennettiin 1904 Lars Sonckin suunnittelema jugend-tyylinen pankkisali. Helsingin kaupunki osti entisen pankkisalin 1961 ja entisöi tilat. Jugendsalin nimellä tunnetussa entisessä pankkisalissa toimi vuodesta 1984 Helsinki-tiedotus. Nykyisin siinä toimii Robert’s Coffee -kahvila.
Luettelo Suomen siirtolohkareista

Tämä on luettelo Suomen siirtolohkareista ja muista nimetyistä kivistä.
Koon ja ominaisuuksien mukaan.
Kiikkuvat lohkareet.
Ihmisvoimin liikutettavia siirtolohkareita, jotka palaavat takaisin alkuperäiseen asentoonsa.
Gilajoki

Gilajoki () on Coloradojoen sivujoki Yhdysvaltojen lounaisosassa Arizonan ja New Mexicon osavaltioissa. Se on noin 1 044 kilometriä pitkä.
Joen varrella on Gilajoen intiaanireservaatti. Vuosina 1848–1853 Yhdysvaltojen ja Meksikon välinen raja kulki jokea pitkin, kunnes Yhdysvallat pakotti Meksikon myymään joen eteläpuolisen alueen itselleen.
Julkiset hankinnat

Julkinen hankinta tarkoittaa menettelyä, jossa julkisyhteisö eli hankintayksikkö hankkii tarvitsemiaan tavaroita, palveluita tai rakennusurakoita. Hankinnalla tarkoitetaan tavaroiden ja palveluiden ostamista, vuokraamista ja urakalla teettämistä, kun taas hankinnan julkisuus viittaa hankintamenettelyn julkisuuteen, julkisten varojen käyttöön sekä julkisen vallan toimenpiteisiin julkisten palveluiden tuotannossa. Julkisen hankinnan erottaa valtiontuesta se, että julkinen hankinta on vastikkeellinen ja valtiontuki vastikkeeton.
Oikeudellisessa systematiikassa julkiset hankinnat sijoittuvat julkis- ja yksityisoikeuden leikkauspisteeseen. Niitä koskevat samaan aikaan sekä julkisoikeudelliset että yksityisoikeudelliset säännökset, eikä kaikkea niitä koskevaa sääntelyä voida sijoittaa joko julkis- tai yksityisoikeuden alaan, vaan siinä on piirteitä kummastakin.
Taloudellinen vaikutus.
Julkiset hankinnat ovat merkittäviä kansantalouden kannalta. Vuonna 2023 julkiset hankinnat olivat Suomessa noin 38 miljardia euroa. EU:n jäsenmaat käyttävät vuosittain noin 2 biljoonaa euroa julkisiin hankintoihin, mikä on lähes 14 prosenttia EU:n bruttokansantuotteesta.
Sääntely.
EU:ssa julkisissa hankinnoissa noudatetaan menettelytapoja, joista on säädetty hankintadirektiivein sekä kunkin maan omalla lainsäädännöllä. Suomessa on hankintalaki. Hankintalain tavoitteena on julkisten varojen käytön tehostaminen, laadukkaiden, innovatiivisten ja kestävien hankintojen edistäminen sekä turvata yritysten ja muiden yhteisöjen tasapuoliset osallistumismahdollisuudet julkisiin hankintoihin. Julkisten hankintojen sääntely perustuu Euroopan unionin sisämarkkinaoikeuteen.
Edward Tiffin

Edward Tiffin (19. kesäkuuta 1766 Carlisle, Englanti – 9. elokuuta 1829 Chillicothe, Ohio, Yhdysvallat) oli yhdysvaltalainen poliitikko ja Ohion osavaltion ensimmäinen kuvernööri.
Tiffin syntyi Englannin Carlistessa ja muutti silloiseen Virginian (nykyisen Länsi-Virginian alueelle 1784. Tiffin oli Ohion perustuslakia säätäneen kokouksen puheenjohtaja vuonna 1802 ja valittiin seuraavana vuonna Ohion kuvernööriksi, jolloin hänet valittiin ylivoimaisella äänten enemmistöllä. Hän istui Yhdysvaltain senaatissa vuosina 1807–1809, josta hän erosi vaimonsa kuoleman jälkeen. Vuosina 1809–1811 hän toimi Ohion edustajainhuoneessa ja 1810–11 saman edustajainhuoneen puheenjohtajana.
Castra praetoria

Castra Praetoria oli Roomassa sijainnut pretoriaanikaartin kasarmialue. Historioitsija Suetoniuksen mukaan pretoriaaniprefekti Lucius Aelius Sejanus rakennutti kasarmit vuonna 23.
Kasarmit sijaitsivat Rooman ulkopuolella, ja ne oli ympäröity vankoilla tiilimuureilla. Alueen koko oli 440 x 380 metriä. Myöhemmin kasarmin suojavallit yhdistettiin Aurelianuksen kaupunginmuuriin, ja osa Castra Praetorian muureista on näkyvissä edelleen.
Keisari Konstantinus Suuri hajotti pretoriaanikaartin vuonna 312 ja hävitti myös Castra Praetorian.
Gilajoen intiaanireservaatti

Gilajoen intiaanireservaatti sijaitsee Yhdysvaltojen Arizonassa lähellä Phoenixin kaupunkia, sen metropolialueella. Se on perustettu 1859, mutta virallinen perustamisvuosi on 1939. Reservaatin pinta-ala on 1 511,902 km², vuoden 2000 väestönlaskennan mukaan siellä on asukkaita 11 257. Sen suurimmat yhteisöt ovat Sacaton, Komatke, Santan ja Blackwater. Hallinnolliset virastot sijaitsevat Sacatonossa.
Reservaatti oli Ira Hayesin synnyinpaikka ja hänen kuollessaan hänen kotipaikkansa.
Mikko Haljoki

Mikko Markus Haljoki (26. marraskuuta 1936 Anjala – 20. helmikuuta 2015 Hämeenlinna) oli suomalainen toimittaja, kirjailija, laulunsanoittaja ja pakinoitsija.
Haljoki työskenteli toimittajana vuodesta 1962 lähtien ja oli työssä muun muassa "Viikkosanomissa" ja "VIP"-miestenlehdessä. Hän toimi myös MTV:n asiaohjelmajaoston päällikkönä. Muutettuaan 1971 Hämeenlinnaan Haljoki alkoi tehdä toimittajatyötä freelancerina eri aikakauslehtiin ja televisioon. 
Haljoki kirjoitti 1960-luvulla hupailuja ja viihdekäsikirjoituksia Yleisradiolle ja MTV:lle ja 1970-luvulla pakinoita "Seura"-lehteen nimimerkillä Mikko-setä. Hän teki myös pari laulunsanoitusta, tunnetuimpana Rauno Lehtisen sävelmä ”Toiset meistä”. Haljoelle myönnettiin valtion ylimääräinen sanomalehtimieseläke.
Zeno Colò

Zeno Colò (30. kesäkuuta 1920 Abetone – 12. toukokuuta 1993 San Marcello Pistoiese, Italia) oli italialainen alppihiihtäjä.
Colò voitti syöksylaskun olympiakultaa Oslon talviolympialaisissa 1952. Samoissa kisoissa hän sijoittui neljänneksi sekä pujottelussa että suurpujottelussa. Aspenissa järjestetyissä vuoden 1950 maailmanmestaruuskilpailuissa Colò voitti kultaa syöksylaskussa ja suurpujottelussa sekä saavutti hopeaa pujottelussa.
Korkean erotuskyvyn nestekromatografia

Korkean erotuskyvyn nestekromatografia, josta yleisimmin käytetään lyhennettä HPLC (), on kromatografinen menetelmä, jota käytetään yhdisteiden erottamiseen, tunnistamiseen ja kvantitatiiviseen analysointiin. HPLC-analytiikasta on tullut yksi yleisimmistä kemiallisen analytiikan instrumentaalisista menetelmistä ja sillä on laajat käyttösovellukset lähes kaikilla kemian aloilla. 
Toimintaperiaate.
HPLC-laitteistossa liuottimeen liuotettu näyte pakotetaan kulkemaan ohuen putken eli kolonnin läpi, joka on pakattu tiiviisti hienojakoisella kiinteällä faasilla. Yhdisteiden erottuminen korkean erotuskyvyn nestekromatografiassa perustuu yhdisteiden vuorovaikutukseen kiinteän stationäärifaasin ja liikkuvan nestemäisen faasin välillä. Erottuneet yhdisteet havaitaan detektorilla, jonka avulla yhdisteitä voidaan esimerkiksi tunnistaa sekä määrittää niiden pitoisuuksia näytteessä.
Laitteisto.
HPLC-laitteisto koostuu yksinkertaisimmillaan liuossäiliöstä, korkean paineen tuottavasta liuospumpusta, kolonnista ja detektorista. Modernin HPLC-laitteiston kokoonpano voi sisältää myös esimerkiksi liuosten kaasunpoistoyksikön, seospumpun, automaattisen näytteensyöttäjän, kolonniuunin ja datan käsittely-yksikön (tietokoneen).
Kolonni on osa, jossa yhdisteiden erottuminen tapahtuu. Kolonni on teräs- tai polymeeriputki, joka on tiiviisti pakattu hyvin hienojakoisella kiinteällä aineella, jota kutsutaan stationaarifaasiksi. Stationaarifaasin koostumus vaihtelee käyttösovelluksesta riippuen. Stationäärifaasin laatu määrää, onko kyseessä käänteisfaasi-, normaalifaasi-, ioninvaihto- vai ekskluusiokromatografia. Yleisin stationaarifaasin materiaali on silika tai kemiallisesti modifioitu silika. Kemiallisesti modifioidussa silikassa silikaan on kiinnitetty jokin kemiallinen ryhmä, kuten syano-, amino-, dioli, nitro-, fenyyli-, C18-, C8-, tai C2-ryhmä. Myös muita materiaaleja voidaan käyttää, kuten alumiinioksidia.
Pumppu HPLC -laitteistossa pystyy tuottamaan tyypillisesti yli 300 bar korkean paineen, jota tarvitaan liuottimen pumppaamiseen tiivisti pakatun stationaarifaasin läpi. Yleensä pumpuilla voidaan myös tuottaa hyvin tarkasti kahden tai useamman liuottimen seoksia siten, että liuosten tilavuussuhteita voidaan analysoinnin aikana portaattomasti muuttaa. Tätä kutsutaan gradienttiajoksi. Isokraattisessa ajossa liuoskoostumus pysyy samana koko ajon ajan.
Detektori on laite, jolla kolonnissa erottuneet yhdisteet voidaan havaita. Yleisimmin käytetyt detektorit perustuvat valon absorbanssin, taitekertoimen, johtokyvyn tai muun sähkökemiallisen ilmiön, fluoresenssin tai massaspektrin mittaamiseen. Detektori tuottaa yhdisteen havaitessaan jonkin mitattavissa olevan vasteen, jonka avulla yhdiste voidaan mahdollisesti tunnistaa tai sen määrä liuoksessa voidaan mitata.
Egon Zimmermann

Egon Zimmermann (8. helmikuuta 1939 Lech, Vorarlberg, Itävalta, Natsi-Saksa – 23. elokuuta 2019) oli itävaltalainen alppihiihdon olympiavoittaja.
Zimmermann voitti syöksylaskun olympiakultaa Innsbruckissa 1964. Chamonix'n maailmanmestaruuskilpailuissa 1962 hän voitti kultaa suurpujottelussa ja sijoittui pronssille syöksylaskussa.
Alppihiihdon maailmancupiin Zimmermann osallistui kausilla 1966–1967 ja 1967–1968 saavuttamatta suurempaa menestystä.
Heavy metal -umlaut

Heavy metal -umlaut (englanniksi myös "röck döts") tarkoittaa metalliyhtyeiden nimissään visuaalisina tehosteina käyttämiä tarkkeita ilman, että niiden käytön olisi tarkoitettu vaikuttavan nimen lausumiseen millään tavoin. Tunnettuja heavy metal -umlautia käyttäneitä yhtyeitä ovat muun muassa Blue Öyster Cult, Mötley Crüe, Queensrÿche, Motörhead sekä Crashdïet. Asiaa on parodioitu elokuvassa "This Is Spıal Tap", jossa fiktiivinen muusikko David St. Hubbins perusteli umlautin käyttämistä yhtyeen nimessä n-kirjaimen päällä seuraavasti: ”Ne ovat kuin silmäpari. Sinä katsot umlautia ja umlaut katsoo sinua.”
Ensimmäinen tietoinen heavy metal -umlautin käyttö tapahtui 1970, kun Blue Öyster Cult sijoitti sen O-kirjaimen päälle. On jäänyt epäselväksi, oliko kyseessä yhtyeen kitaristin Allen Lanierin vai manageri Sandy Pearlmanin ajatus, mutta lähtökohtana pidetään joka tapauksessa metallin wagneriaanista ulottuvuutta.
Mötley Crüe pani nimeensä pisteet ”näyttääkseen eurooppalaiselta”. Idea syntyi Löwenbräu-olutta juodessa. Yhtyeellä ei ollut aavistustakaan, että kirjainten päällä olevilla pisteillä olisi jotain tekemistä ääntämisen kanssa. Kun Saksan vierailulla yleisö huusi Mötley Crüen nimeä umlautien mukaisesti, yhtye ei voinut käsittää miksi.
Klemetti (etunimi)

Klemetti on suomalainen miehen etunimi. Se on muunnelma Klemens-nimestä, joka on ollut muun muassa useilla paaveilla.
Digi- ja väestötietoviraston tietojen mukaan vuoden 2019 loppuun mennessä nimen on saanut Suomessa alle 67 ihmistä. Useiden muiden vanhojen etunimien tapaan Klemetti esiintyy Suomessa myös sukunimenä. Marraskuussa 2020 se oli sukunimenä 1266 suomalaisella.
Klemetin nimipäivä oli Suomessa vuoteen 1994 saakka 23. marraskuuta, Pyhän Klemensin eli varhaiskristillisen paavi Klemens I:n muistopäivänä. Vuonna 1995 tämä harvinaiseksi jäänyt nimi kuitenkin poistettiin almanakasta, jolloin tälle päivälle otettiin Ismo.
Nimi ja sen muunnelmat sukunimissä.
Nimi Klemetti esiintyy myös suomenkielisenä sukunimenä. Muita etunimestä Klemetti tai Klemens johtuvia suomenkielisiä sukunimiä ovat muiden muassa Klemettilä, Klemelä, Klemola ja Kleemola.
Rikard Norling

Rikard Norling (s. 4. kesäkuuta 1971) on ruotsalainen jalkapallovalmentaja. Tammikuusta 2024 lähtien hän on toiminut Stockholm Internazionalen päävalmentajana. 
Ura.
Norlingin peliura jäi juniorivuosiin IK Belen ja IF Brommapojkarnan joukkueissa.
IF Brommapojkarnan juniorijoukkueessa valmennusuransa aloittanut Norling toimi pitkään AIK:n organisaatiossa juniorivalmentajana.. Kaudella 2005 hänestä tuli AIK:n päävalmentaja. Norling palautti solnalaisseuran Allsvenskaniin ja aina hopealle kaudella 2006. Hän sai potkut AIK:sta kauden 2008 jälkeen AIK:n sijoituttua Allsvenskanissa viidenneksi. Yllätyspotkut aiheuttivat valtaisaa närkästystä AIK-fanien keskuudessa, mikä johti mm. urheilutoimenjohtaja Ola Anderssonin eroon. 
Joulukuussa 2009 uutisoitiin, että Norling palaa vuoden 2010 alusta alkaen valmennustehtäviin Superettanissa pelaavan Assyriskan päävalmentajana. Norlingin johdolla Assyriska pelasi hyvän kauden 2010 ja sijoittui lopulta neljänneksi. 
Toukokuussa 2011 Norling jätti Assyriskan siirtyäkseen Ruotsin hallitsevan mestarin Malmö FF:n päävalmentajaksi kesäkuun alussa. Vajaa kausi 2011 päättyi Allsvenskanin sijalle 14. Kaudella 2012 Norling nosti vuoden 2010 mestarijoukkueen takaisin taistelemaan kullasta, mutta sijoitus oli lopulta kolmas. Kaudella 2013 seura saavutti Norlingin alaisuudessa liigamestaruuden viiden pisteen erolla AIK:hon. Marraskuun lopussa Norling erosi yllättäen Malmön päävalmentajan tehtävistä. Pian eronsa jälkeen, joulukuun alussa hän siirtyi norjalaisen SK Brannin päävalmentajaksi. 
Kausi 2014 oli Brannille heikko, eikä Norling onnistunut luotsaamaan seuraa menestykseen. Brann voitti kauden aikana vain kahdeksan liigaottelua ja joutui putoamiskarsintaan. Brann hävisi sensaatiomaisesti Mjøndalenille yhteismaalein 4–1 ja putosi 27 liigavuoden jälkeen 1. divisioonaan. Norling jatkoi putoamisesta huolimatta seuran päävalmentajana, mutta kehnot tulokset alkukaudella 2015 johtivat potkuihin toukokuun lopussa. 
Toukokuussa 2016 Norling palasi AIK:n päävalmentajaksi vuoteen 2019 ulottuvalla sopimuksella. Norling nosti AIK:n Allsvenskanissa toiseksi ja eroa Malmöhön jäi vain kuusi pistettä. Kaudella 2017 tuloksena oli myös Allsvenskanin kakkossija, tällä kertaa eroa mestariin kertyi seitsemän pistettä. Kaudella 2018 Norling palautti AIK:n vihdoin mestaruuskantaan kahden pisteen erolla IFK Norrköpingiin. Kaudella 2019 AIK taisteli mestaruudesta tasaisessa kärkitaistelussa, mutta jäi lopulta neljänneksi neljän pisteen päähän Djurgårdenista. Heinäkuussa 2020 AIK erotti Norlingin, kun AIK oli liigassa vasta sijalla 12.
Jouluaatonaattona 2020 Norling allekirjoitti sopimuksen IFK Norrköpingin kanssa ja aloittaa seuran päävalmentajana kaudella 2021. Norlingin johdolla Norrköping sijoittui kaudella 2021 Allsvenskanissa seitsemänneksi. Tulokset eivät parantuneet kaudella 2022 ja seurajohto päätyi erottamaan Norlingin heinäkuussa 2022.
Kaudeksi 2024 Norling palasi valmennustehtäviin Stockholm Internazionalen päävalmentajana.
Vanhan kirkon puisto

Vanhan kirkon puisto voi tarkoittaa jotain seuraavista:
Lisääntymisterveys

Lisääntymisterveys tarkoittaa mahdollisuutta turvalliseen ja hyvään sukupuolielämään sekä mahdollisuutta hankkia haluttu määrä lapsia haluttuun aikaan. 
Lisääntymisterveyttä edistetään pääasiassa terveydenhuoltoon kuuluvalla sukupuoli- ja seksuaalivalistuksella, ehkäisyn saatavuuden varmistamisella, seksitauteihin liittyvällä terveydenhuolla, neuvolapalveluilla, mahdollisuudella turvalliseen aborttiin, perhesuunnittelulla, synnytysterveydenhuollolla sekä hedelmällisyyshoidoilla.
Suomessa lisääntymisterveyttä edistää erityisesti Väestöliitto.
Red Holzman

William ”Red” Holzman (10. elokuuta 1920 – 13. marraskuuta 1998) oli yhdysvaltalainen koripalloilija ja koripallovalmentaja. Hän pääsi Basketball Hall of Fameen vuonna 1986.
Holzman syntyi Lower East Siden alueella New Yorkissa. Palveltuaan toisen maailmansodan aikana Yhdysvaltain laivastossa hän aloitti 1940-luvulla ammattilaisuransa Rochester Royalsissa, jonka pelaajana hän oli mukana voittamassa NBA:n mestaruutta kaudella 1950–1951.
Holzman toimi myöhemmän uransa aikana pitkään New York Knicksin päävalmentajana. Hän valmensi Knicksin NBA:n mestariksi kahdella kaudella, 1969–1970 ja 1972–1973. Kauden 1969–1970 jälkeen hänet palkittiin . Hän oli 78-vuotias kuollessaan leukemiaan Long Islandilla.
Tom Heinsohn

Thomas William ”Tom” Heinsohn (26. elokuuta 1934 Jersey City, New Jersey – 9. marraskuuta 2020 Boston, Massachusetts) oli yhdysvaltalainen koripalloilija ja koripallovalmentaja.
201-senttinen Heinsohn syntyi Jersey Cityssä, New Jerseyssä. Boston Celtics varasi hänet pelaajakseen , ja hän toimi sittemmin saman joukkueen päävalmentajana aina 1970-luvun lopulle saakka. Hänet nimitettiin NBA:n vuoden tulokkaaksi vuonna 1957 ja vuoden valmentajaksi 1973. 
Heinsohn nimettiin Basketball Hall of Fameen vuonna 1986.
Hakeem Olajuwon

Hakeem Abdul Olajuwon (s. 21. tammikuuta 1963 Lagos) on nigerialais-yhdysvaltalainen aktiiviuransa lopettanut koripalloilija, pelipaikaltaan sentteri. Hän syntyi jorubavanhemmille Lagosissa, Nigeriassa, aloitti koripallon verrattain myöhäisellä iällä 15-vuotiaana ja muutti sittemmin Yhdysvaltoihin pelatakseen Houstonin yliopiston joukkueessa.
Ura.
Houston Rockets varasi Olajuwonin numerolla 1. Hänestä tuli nopeasti yksi Rocketsin tähtipelaajista, ja Yhdysvaltain kansalaisuuden saatuaan hän pääsi maajoukkueeseen, joka voitti olympiakultaa Atlantassa 1996.
Olajuwonin viimeinen NBA-kausi oli 2001–2002, jonka hän pelasi Toronto Raptorsissa. Hän on muslimi ja 213 senttiä pitkä. 
Olajuwon oli vuoden 1994 NBA:n arvokkain pelaaja, ja hänet nimitettiin vuonna 1996 yhdeksi NBA:n historian viidestäkymmenestä merkittävimmästä pelaajasta.
S/S Constantin

S/S Constantin oli vuonna 1866 Palmers Ship Building and Iron Companyn telakalla Newcastlessa valmistunut Sydfinska Ångfartygs Aktiabolagetin matkustajahöyrylaiva.
Aluksen pituus oli 200 jalkaa ja siinä oli 120 hevosvoiman höyrykone. "Constantin" oli aikansa ylellisimpiä matkustajalaivoja; sen tiloja kuvailtiin: "Etusalonki on verhoiltu arvokkailla puulajeilla ja hytit kalustettu mukaviksi mitä suurimmalla huolellisuudella." 
Laiva aloitti valmistuttuaan palveluksensa reitillä Tukholma–Turku- Helsinki-Pietari linjalla, josta se vaihtoi jo seuraavana vuonna Pietari-Tallinna- Riika linjalle. Tukholmassa siipirattaat vaihdettiin 1872 kahteen potkuriin, jolloin aluksen nopeus kasvoi ja sen lastiruumat suurenivat. Muutostöiden jälkeen alus palasi alkuperäiselle reitilleen Tukholmasta Viipuriin. 
Aluksen ajettua karille se huutokaupattiin 1887 Helsingissä F. Kjöllerstedille, joka myi sen edelleen 1890 Riikaan Rigaer Dampfschiffahtille. Se myytiin 1919 riikalaiselle Russian East Asiatic Steamship Companylle.
Wes Unseld

Westley Sissel ”Wes” Unseld (14. maaliskuuta 1946 Louisville, Kentucky – 2. kesäkuuta 2020) oli yhdysvaltalainen koripalloilija ja koripallovalmentaja. Hän pelasi koko ammattilaisuransa 1968–1981 nykyään Washington Wizardsina tunnetussa organisaatiossa, ensin viisi kautta Baltimore Bulletsissa ja sitten uransa lopun Washington Bulletsissa.
Unseld valittiin tulokaskaudellaan . Hän oli Wilt Chamberlainin jälkeen toinen pelaaja NBA-historiassa, joka on saanut samalla kaudella sekä arvokkaimman pelaajan että tittelit. Unseld oli vuonna 1978 voittamassa NBA:n mestaruutta. Hänet valittiin tuolloin myös . Vuonna 1967 Unseld voitti Yhdysvaltain maajoukkueessa Pan-Amerikan kisojen kultamitalin.
Hänestä tuli myöhemmin joukkueensa päävalmentaja, ja hänet valittiin Basketball Hall of Fameen vuonna 1988. Vuosina 1996–2003 Unseld toimi Bulletsin/Wizardsin general managerina. Hän kuoli 74-vuotiaana 2. kesäkuuta 2020.